આ તસવીર પાટણના સરસ્વતી ડેમની છે. ચાલુ વર્ષે ચોમાસામાં પાટણ જિલ્લામાં માત્ર 30.59 ટકા વરસાદ થયો છે. એટલે કે 69.41 ટકા વરસાદની ઘટ છે. જેને લઇ નદી-નાળાં તળાવં પાણી વિના સુકાં છે. પાટણ નગરપાલિકા દ્વારા પણ મૂર્તિ વિસર્જન માટે કોઈ વૈકલ્પિક વ્યવસ્થા પહેલેથી વિચારી જ નહીં. પરિણામે ગણેશ બાપ્પાના ભક્તો મૂર્તિ વિસર્જન ક્યાં કરવું તેને લઈ મૂંઝવણમાં છે. ત્રણ દિવસથી ગણેશ વિસર્જન ચાલે છે. કેટલાય ભક્તો સરસ્વતી ડેમમાં પાણી ન હોવાથી કચવાતા મને દૂષિત પાણીથી ભરેલા ખાબોચિયામાં શ્રીજીની મૂર્તિ મૂકીને વિસર્જનનો સંતોષ માની રહ્યા છે. આ મૂર્તિઓ પીઓપીની છે. જો માટીની મૂર્તિઓ હોત તો ઘરમાં કે સોસાયટીમાં પણ વિસર્જિત કરી શકાઇ હોત. તસવીર - હિરેન વ્યાસ